Viorica Dăncilă promite că, dacă va ieși președinte, va ține primul discurs în limba engleză: Președinții vorbesc în limbile lor pentru că unele lucruri nu pot fi traduse

Viorica Dăncilă a declarat, miercuri, la sediul PSD, că a refuzat să vorbească până acum în limba engleză pentru că nu vorbește foarte bine limba engleză, dar că înțelege și vorbește. Fostul premier a promis că dacă va ajunge președinte va ține primul discurs în limba engleză:

”Vorbesc și înțeleg limba engleză, dar nu vorbesc foarte bine, așa că de teama să nu fac vreo greșeală, nu am vorbit în limba engleză. Dar asta nu înseamnă că nu vorbesc sau nu înțeleg. Aproape toți președinții de stat vorbesc în limba lor. Pentru că sunt anumite lucruri care nu pot fi interpretate. Sunt o resursă umană valoroasă cei care vorbesc limbi străine. Într-o lună de zile, în primul discurs de președinte, o să ies și o să vorbesc în limba engleză”, a declarat Viorica Dăncilă.

sursa foto: Inquam Photos/ Octav Ganea